Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Kolme eurooppalaista tiedustelu- palvelua julkaisivat yhteisen raportin,
jonka mukaan Iran on jo lähestymässä hetkeä, -
jolloin se voi tehdä ydinkokeen.
Iranin nopeasti kasvava aselaatuisen uraanin kehitys, -
sekä pyrkimykset hankkia laitonta teknologiaa ydinkokeeseen, -
ovat huolestuttaneet läntisiä maita jo pitkään.
Alankomaiden yleinen tiedustelupalvelu AVID päätteli, -
että Iran jatkoi, vastoin lupauksiaan, ydinohjelmansa toteuttamista.
AVID-raportti lisäsi, että Iran jättää edelleen huomioimatta sopimukset, -
jotka tehtiin yhteisen kattavan toimintasuunnitelman, -
eli JCPOA:n puitteissa ja ottaa käyttöön yhä kehittyneempiä -
uraanisentrifugeja, jotka lisäävät heidän rikastuskapasiteettiaan.
Samaan lopputulokseen olivat tulleet -
myös Saksan ja Ruotsin vastaavat tiedusteluinstanssit.
Ruotsin turvallisuuspalvelu kirjoitti vuosikertomuksessaan, -
että Iran harjoittaa teollisuusvakoilua, joka on suunnattu pääasiassa -
Ruotsin korkean teknologian teollisuudelle ja -
ruotsalaisille tuotteille, joita voidaan käyttää ydinaseohjelmassa.
Israelin eläkkeellä oleva prikaatikenraali Jossi Kuperwasser, -
joka on maan Puolustusfoorumin vanhempi tutkija, -
kertoi Jerusalem Post-medialle, että Iran on mitä ilmeisimmin -
sitoutunut ydinasesuunnitelmaansa. Hän jatkoi toteamalla: -
"Euroopan tiedusteluraportit kuvaavat Iranin salaisia pyrkimyksiä -
lyhentää aikaa saavuttaa ydinarsenaalia -
hankkimalla laittomasti laitteita ja tietoa eri Euroopan maista."
Jossi Kuperwasser, -
jota pidetään Iranin ydinaseohjelman johtavana asiantuntijana, lisäsi: -
"Raportit paljastavat vain osan Iranin ponnisteluista Euroopassa, -
ja olisi viisasta olettaa, että monet näistä ponnisteluista -
ovat jääneet tutkijoilta löytämättä."
Iran todennäköisesti tulkitsee länsimaiden politiikan -
heikkouden merkkinä, koska Euroopan ja Yhdysvaltojen toimet Irania vastaan
ovat olleet passiivisia ja heikkoja.
Entinen presidentti Donald Trump vetäytyi JCPOA:sta vuonna 2018, -
koska hänen hallintonsa mukaan sopimus ei estänyt Iranin pyrkimyksiä -
rakentaa ydinasetta ja -
lopettaa Teheranin kansainvälisen terrorismin sponsorointia.
Yhdysvaltain hallitukset, demokraattien ja republikaanien alaisuudessa, -
ovat luokitelleet Iranin hallinnon -
maailman pahimmaksi terrorismin tukijaksi.
Saudi-Arabia nimitti ensimmäisen Palestiinan suurlähettilään -
samaan aikaan, kun Yhdysvallat yrittää saada aikaan -
Israelin ja Saudi-Arabian diplomaattista lähentymistä.
Nimitys on laatuaan erikoinen, sillä saudien Palestiinan suurlähettiläänä -
toimii maan Jordanian suurlähettiläs Nayef Al-Sudairi, -
jonka asemapaikkana on Jordanian pääkaupunki Amman.
Palestiinalaisviranomaiset Ramallahissa olivat ilmaisseet -
huolensa Israelin ja Saudi-Arabian välisestä mahdollisesta sopimuksesta -
sanoen, että heidät pidetään hämärässä -
Yhdysvaltojen pyrkimyksistä päästä sopimukseen maiden välillä.
Nyt tapahtunut nimitys on palestiinalaisten mielestä -
suuri diplomaattinen ja historiallinen voitto, -
sillä Al-Sudairi, joka jatkaa saudien Jordanian suurlähettiläänä -
toimii myös pääkonsulina Jerusalemissa, -
Saudi-Arabian ministeriö ilmoitti.
Palestiinalaisten johtaja Mahmoud Abbas -
matkusti viime sunnuntaina Egyptiin kolmikantakokoukseen -
presidentti Al-Sisin ja saudikuningas Abdullahin kanssa -
tuen hankkimiseksi palestiinalaisten kansallisten -
oikeuksien saavuttamiseksi ja valtion perustamiseksi -
pääkaupunkinaan Itä-Jerusalem.
Australia on ilmoittanut ottavansa uudelleen käyttöön termin -
miehitetyt palestiinalaisalueet.
Edellisen liberaalipuolueen hallituksen aikana -
Australia tunnusti Jerusalemin Israelin pääkaupungiksi ja -
lakkasi käyttämästä vastenmielistä ja historiallisesti virheellistä termiä -
miehitetyt palestiinalaisalueet.
Viime vuonna valtaan noussut työväenpuolueen hallitus -
on kumonnut molemmat päätökset.
Historian kirjoissa ja kartoissa on vuosisatojenajan -
kutsuttu näitä alueita niiden oikeilla historiallisilla nimillä, -
Juudea ja Samaria.
Nimelle Palestiina, ei ole historiallista perustaa, -
sillä sitä eivät keksineet siellä asuvat ihmiset, -
vaan roomalaiset valloittajat kaksituhattavuotta sitten -
yrittäessään tukahduttaa maan juutalaisen identiteetin.
Nämä alueet eivät ole koskaan olleet osa mitään Palestiinan valtiota.
Sen asukkaat eivät ole koskaan puhuneet palestiinalaisten kieltä.
Vastoin kuin palestiinalaiset ja myös UNESCO väittävät, -
mikään heidän historiassaan tai kulttuurissaan -
ei ole ollut selvästi palestiinalaista.
Siksi näiden alueiden kutsuminen miehitetyiksi palestiinalaisalueiksi -
loukkaa historiallisia tosiasioita.
Amnesty International raportoi, että Australian hallituksen politiikka -
vie edelleen alkuperäiskansoilta pois heidän perusoikeutensa ja -
pakottaa alkuperäiskansat, eli aboriginaalit -
hylkäämään kotinsa ja yhteisönsä.
Amnestyn mukaan aboriginaalien nuoremmat sukupolvet -
jakavat sukulaistensa syvän trauman ja vihan -
maittensa, kulttuurinsa ja perheensä menettämisestä.
Amnestyn raportti toteaa myös, että Australian alkuperäiskansojen lapset -
joutuvat 24 kertaa todennäköisemmin vangituiksi kuin ei-alkuperäiskansat.
Alkuperäiskansoja on vain 3 prosenttia maan väestöstä, -
mutta he muodostavat 30 prosenttia maan aikuisesta vankilaväestöstä.
Israelissa kriitikot toteavatkin nyt, -
että Australian työväenpuolueen hallituksen tulisi katsoa peiliin -
ennen kuin esittää vääriä ja loukkaavia syytöksiä Israelia kohtaan.
Samalla on esitetty kysymys, -
pitäisikö Israelin kutsua Australiaa miehitetyksi aboriginaalialueeksi?
Israelin pääministeri pitää Yhdysvaltain ja Iranin sopimusta -
Iranin omaisuuden vapauttamisesta vastineeksi vankien vapauttamisesta
väärän mallisena toimenpiteenä.
Netanjahun mukaan Israel vastustaa Iranin kanssa tehtyjä sopimuksia, -
jotka eivät sisällä ydinohjelman purkamista, -
ja väittää, että Teheranin saamat varat ohjataan edelleen militanteille.
Yhdysvaltojen ja Iranin tekemän alustavan sopimuksen mukaan, -
Iran vapauttaa viisi amerikkalaista vankia vastineeksi -
kuuden miljardin dollarin -
jäädytettyjen iranilaisomaisuuserien vapauttamisesta.
Israelin kanta oli jo ennalta tiedossa.
Sen mukaan järjestelyt, jotka eivät pura Iranin ydininfrastruktuuria, -
eivätkä pysäytä sen ydinohjelmaa, tarjoavat sille vain varoja, -
jotka menevät Iranin sponsoroimille terroristielementeille.
Näin pääministerin kanslia sanoi lausunnossaan.
Yksityiskohdat rahansiirrosta, sen valmistumisen ajoituksesta ja -
amerikkalaisten ja iranilaisten vankien lopullisesta vapauttamisesta -
ovat edelleen epäselviä.
Yhdysvaltain ja Iranin viranomaiset uskovat, että sopimus valmistuu -
syyskuun puoliväliin tai loppupuolelle mennessä.
Alustavan sopimuksen mukaan -
Yhdysvallat on antanut Etelä-Korealle siunauksensa -
muuntaa siellä hallussaan olevat jäädytetyt Iranin varat -
Etelä-Korean valuutasta, wonista, euroiksi.
Rahat lähetettäisiin Qatariin, pieneen öljyvaltioon Arabian niemimaalla, -
joka on toiminut neuvottelujen välittäjänä.
Yhdysvallat väittää, että kun rahat ovat tulleet Qatariin, -
ne pidetään rajoitetuilla tileillä ja niitä voidaan käyttää -
vain humanitaarisiin hyödykkeisiin, kuten lääkkeisiin ja ruokaan.
Nämä liiketoimet ovat sallittuja amerik- kalaisten pakotteiden mukaisesti, -
jotka kohdistuvat Iraniin sen jatkuvasti etenevän ydinohjelman johdosta.
Mediayhtiö CBN Newsin raportti paljastaa, -
että Kiinan hallitus kirjoittaa nyt Raamattua uudelleen -
tukahduttaakseen maassa olevien uskonnollisten ryhmien kasvun.
Kiinaa uhkaava ongelma on se, -
että kiinalaisia kristittyjä arvioidaan olevan noin 130 miljoonaa, -
eli hieman alle 10 prosenttia maan koko väestöstä.
Raportin mukaan Kiinassa on nyt enemmän kristittyjä -
kuin on jäseniä maata johtavassa Kommunistisessa puolueessa.
Kiinan viranomaiset eivät ole tyytyväisiä -
tähänastisiin yrityksiin yrittää pakottaa kristityt kieltämään uskonsa.
Siksi he ovat vieneet sen uudelle tasolle -
ja yrittävät kirjoittaa uudelleen Raamatun kirjoituksia -
hämmentääkseen kansaa ja -
estääkseen heitä kääntymästä kristinuskoon.
Pastori Bob Fu ChinaAidista kertoi CBN:lle, että tätä tapahtuu juuri nyt.
"Olemme nähneet kärjistymisen. Raamattu on lapsilta täysin kielletty.
Kaikki Raamattu-sovellukset poistettiin väkisin sovelluskaupoista.
Miljoonat kiinalaiset kristityt lapset pakotettiin allekirjoittamaan lomake,
jossa he luopuivat uskostaan julkisesti."
Kansainvälisen Marttyyrien ääni -järjestön mukaan -
Kiinan kommunistinen puolue on eräässä mielessä jopa peloissaan, -
koska se on aina pyrkinyt hallitsemaan kansaa ja -
nyt he näkevät evankeliumin kasvavan ja kristillisen viestin sellaisena, -
joka vie vallan pois kommunistiselta puolueelta.
CBN:n julkaisemassa raportissa selitettiin yhtenä esimerkkinä -
kommunistisen puolueen versio Johanneksen evankeliumin luvusta 8, -
jossa Jeesus haastaa fariseukset ja kirjanoppineet -
tutkimaan omaa sisintänsä.
Vääristelty kiinalainen versio kuvailee tapahtumaa siten, -
että Jeesus sanoi vihaiselle ihmisjoukolle, -
joka yritti kivittää syntiä tehneen naisen: "Joka teistä on synnitön, -
heittäköön häntä ensimmäisenä kivellä."
Kun he kuulivat hänen sanansa, he poistuivat paikalta -
yksi toisensa jälkeen. Kun kaikki olivat poissa, -
Jeesus kivitti itse naisen ja totesi: "Minäkin olen syntinen."
Näin kommunismi asettuu samaan linjaan -
useiden islamististen tulkintojen kanssa, jotka väittävät, -
että kristittyjen Raamattu on täynnä väärennöksiä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7